EkBass/fiwiki-20250220-pages-articles huggingface dataset:
Gust

Gust () on Koei Tecmon omistama japanilainen videopelien kehittäjä. Yritys on perustettu vuonna 1993 itsenäisenä yrityksenä Naganossa. Koei Tecmo on omistanut yrityksen vuodesta 2011 lähtien ja se yhdistyi emoyhtiön kanssa vuonna 2014. Yhtiö on tunnettu muun muassa Atelier -sarjasta. == Pelit == * Atelier -pelisarja * Ar tonelico -pelisarja * Nights of Azure (2015) * Nights of Azure 2: Bride of the New Moon (2017) * Blue Reflection (2017) == Lähteet == == Aiheesta muualla == * Profilii MobyGamesissä Luokka:Koei Tecmo
Toteumatesti

Toteumatesti tai toteumatestaus on historiallisen tietoaineksen käyttöä tulosten ennustamisessa. Siinä koetellaan teoriaa soveltamalla sitä menneisyydestä kerättyyn tietoon ja sitten päätellään, voidaanko tuloksia käyttää ennustamaan ratkaisuja nykyisestä datasta. Toteumatesteissä ensin arvioidaan mikä on asianmukainen tarkasteluajanjakso ja määritellään, että malleilla pystytään hyväksyttävällä tarkkuudella mittaamaan riskit. Usein niissä käytettäviin historiallisiin aikaväleihin on sisällyttävä tietoja ainakin edelliseltä vuodelta. Mallien luotettavuutta arvioidaan toteumatestiohjelmilla, joilla suoritetaan tilastollisia testejä. Tämän jälkeen tuloksista tehdään analyysi. == Katso myös == * Konseptitodistus * Toteutettavuustutkimus * Pilottihanke ==Lähteet== Luokka:Testit
Paikallisvaluutta

Paikallisvaluutoiksi kutsutaan paikallisia vaihtoehtoisia "rahoja". Verotuksen näkökulmasta paikallisrahan käyttö on vaihtotyötä. Suomen Toholammella on ollut käytössä paikallisvaluutta Toho. Lisäksi ainakin Ouluun ja Pohjois- Karjalaan on ehdotettu käyttöönotettavaksi paikallisvaluuttoja. Ehkä kuuluisin paikallisen eli lokaalin rahan kokeilu tapahtui 1930-luvun Itävallassa Wörglin kaupungissa. Pula-ajan kirvoittama kokeilu edisti paikallisrahan kiertoa soveltamalla demurrage-veroa eli negatiivista korkoa (negative interest money). Lopulta Itävallan keskuspankki kielsi paikalliseksi menestykseksi osoittautuneen kokeilun. Sveitsin WIR-frangi on länsimaiden vanhin edelleen käytössä oleva paikallis- tai rinnakkaisvaluutta jota käyttää noin 65 000 yritystä, eli noin neljäsosa sveitsiläisistä yrityksistä, erityisesti silloin kun Sveitsin frangin arvo laskee lama-aikana. Se toimii siis eräänlaisena paikallisena vastavoimana talouden laskusuhdanteille. Englannin Bristolissa otettiin vuonna 2012 käyttöön Bristolin punta, Englannin laajimmin käytössä oleva paikallisvaluutta. Paikallisia valuuttoja on 1900-luvun lopulla laskettu liikkeelle ainakin Meksikossa. Vuosituhannen vaihteen jälkeen Saksassa ja Itävallassa on käynnistetty 16 uutta paikallista valuuttaa ja 49 muusta on suunnitelmia. Esimerkiksi Hampurissa niitä toimii kaksi: Alto ja Hansemark. Baijerilaisen Chiemgauer-valuutan kuukausittainen liikevaihto on 135 000 euroa.Germans get by without the euro. Telegraph 18.1.2007 http://www.telegraph.co.uk/money/main.jhtml?xml=/money/2007/01/18/cneuro18.xml Nämä paikallisvaluutat eivät ole viranomaisten hallinnassa, vaan hankkeita ajavat aktivistit, maanviljelijät, ympäristönsuojelijat, globalisaation vastustajat ja kansalaistoimikunnat. Professori Gerhard Rösl kuvailee niitä paikallisia kulttuureita suojelevien idealistien esittämäksi vastalauseeksi kapitalistiselle globalismille. Hänen mukaansa uudet paikallisvaluutat ovat "käyttäjiensä statusta kohottava ylellisyystuote", joka kukoistaa taloudellisesti menestyvillä seuduilla. Bundesbankin peruskirja kieltää "näennäisvaluutat", mutta näitä kokeiluja kohdellaan harmittomana erikoisuutena. Monesti valuuttakriisit ovat antaneet vauhtia kokeiluihin. Rahan spekulatiivinen luonne on pyritty minimoimaan ja korostamaan sen tehtävää vaihdon välineenä. Tietotekniikan kehitys on helpottanut lokaalirahojen käyttöä, ja nämäkin rahat ovat nyttemmin monesti merkkejä tietokoneen ruuduilla, verkoissa ja muisteissa. Paikallisiin rahaprojekteihin viranomaiset eivät yleensä ole puuttuneet. Niissä Yhdysvaltain vankiloissa, joissa maan valuutan käyttö vankien keskuudessa on kiellettyä, toimii vaihdannan välineenä jokin muu hyödyke, kuten savukkeet. == Katso myös == * Silvio Gesell * Vaihtoehtoiset valuutat == Lähteet == Luokka:Raha
Dissidia Final Fantasy NT

Dissidia Final Fantasy NT on toimintaroolipeli, joka on julkaistu kolikkopelinä vuonna . Pelin PlayStation 4 -version on kehittänyt Koei Tecmon Team Ninja ja sen on julkaissut Square Enix maailmanlaajuisesti vuonna . Peli on seuraaja PlayStation Portablelle julkaistuille Dissidia Final Fantasy ja Dissidia 012 Final Fantasy -peleille. == Vastaanotto == Pelit-lehden Petri Heikkinen antoi pelille 85 pistettä sadasta.Pelit 4/2018, s. 40-41 == Lähteet == == Aiheesta muualla == * Luokka:Final Fantasy -pelit Luokka:PlayStation 4 -pelit Luokka:Vuoden 2018 videopelit
Beta Arae

Beta Arae on Alttarin tähdistön kirkkain tähti. Parallaksimittausten perusteella se on noin 650 valovuoden päässä Maasta. Tähden elämä on alkanut vähintään B3-spektriluokassa alle 50 miljoonaa vuotta sitten. Se on erittäin metallipitoinen tähti, koska sen rautapitoisuus on kolme kertaa niin suuri kuin Auringon. == Lähteet == Luokka:K-spektriluokan tähdet
Rochard

Rochard on suomalaisen Recoil Gamesin kehittämä tasohyppely- ja pulmapeli. Peli on julkaistu vuonna Windowsille, PlayStation 3:lle ja Macintoshille, sekä myöhemmin Linuxille ja Androidille. == Vastaanotto == IGN:n arvostelussa pelin PlayStation 3 -versio sai arvosanaksi 8,5/10. == Lähteet == == Aiheesta muualla == * * Luokka:Suomessa kehitetyt videopelit Luokka:Vuoden 2011 videopelit Luokka:PlayStation 3 -pelit Luokka:Windows-pelit Luokka:Linux-pelit
Shattered Horizon

Shattered Horizon on suomalaisen Futuremark Games Studion kehittämä ensimmäisen persoonan ammuntapeli, joka on julkaistu vuonna Windowsille. == Vastaanotto == Peli sai GameSpotin arvostelussa arvosanaksi 7,5/10. == Lähteet == == Aiheesta muualla == * Luokka:2040-luvulle sijoittuvat videopelit Luokka:Suomessa kehitetyt videopelit Luokka:Vuoden 2009 videopelit Luokka:Windows-pelit
Robotti-sarja

Robotti-sarja on venäläis-amerikkalaisen kirjailija Isaac Asimovin tieteiskirjasarja, joka on samalla etsivätarina. Sarjasta on lähtöisin robotiikan kolme pääsääntöä. Sarjaan kuuluvat kirjat: * Teräsluolat * Alaston aurinko * Aamunkoiton robotit == Lähteet == Luokka:Kirjasarjat Luokka:Isaac Asimovin teokset
Meesauuni

Meesauuni on pyörivä rumpumainen uuni, jota käytetään kemiallisen sulfaattiselluprosessin kemikaalien talteenotossa. Uunin pituus on tyypillisesti 50–120 metriä ja halkaisija kahdesta neljään metriä . Viherlipeän kaustisoinnissa kalkki (CaO) liukenee veteen seuraavasti : : CaO (s) + H2O (liq) → Ca(OH)2 (aq) Tämän jälkeen muodostuu meesaa eli sakkaa, joka sisältää pääasiassa kalsiumkarbonaattia (CaCO3) : : Ca(OH)2 (aq) + Na2CO3 (aq) → CaCO3 (s) + 2NaOH (aq) Meesauunissa meesa kuivuu, lämpenee ja lopulta muuttuu kalsiumoksidiksi (CaO) noin 800–1150 °C:n lämpötilassa seuraavan reaktioyhtälön mukaisesti : : CaCO3 (s) → CaO (s) + CO2 (g) Uunin retentioaika on 2–3 tuntia. Se on noin 2–5 asteen kulmassa, jotta meesa etenisi uunin sisällä. Savukaasujen kulkusuunta on meesasakkaan nähden päinvastainen. Savukaasujen ja sakan sisältämä lämpöenergia otetaan talteen. Savukaasut sisältävät paljon typen oksideja, koska uuniin syötetään enemmän kuin stoikiometrisen palamisen tarvitsema määrä ilmaa ja siellä vallitsee korkea lämpötila. Ennen vapauttamista ilmakehään savukaasuista poistetaan pienhiukkasia venturipesurin tai sähköstaattisen suodattimen avulla. Korkeaa lämpötilaa vaativa meesauuni on perinteisesti ollut sellutehtaan ainoa fossiilista polttoainetta käyttävä prosessi, mutta nykyään sen polttoaineena voidaan käyttää esimerkiksi ligniiniä tai puun kuoresta valmistettua kaasua. == Katso myös == *Soodakattila *Sulfaattimenetelmä == Lähteet == Luokka:Paperiteollisuus
Neo Wax Bloom

__NOTOC__ Neo Wax Bloom, (tyyliteltynä Neō Wax Bloom) on irlantilaisen elektronisen musiikin tuottaja, Iglooghostin (Seamus Mallagh) uusi studioalbumi, jonka julkaisi Brainfeeder 29. syyskuuta 2017. Neo Wax Bloomin ja muiden Iglooghostin albumien tarina perustuu kahteen silmämunaan, jotka seikkailevat kuvitteellisessa maailmassa. Albumi kertoo erilaisista hahmoista, jotka asuvat tässä maailmassa. Boomkat.com: "Neo Wax Bloom" == Kappaleet == # # # # # # # # # # # == Arvostelut == * PopMatters.com: 9/10 Neo Wax Bloom -levyarvostelu popmatters.com sivustolla == Lähteet == == Aiheesta muualla == * Neo Wax Bloom discogs.com -sivustolla * Neo Wax Bloom bandcamp.com -sivustolla Luokka:Irlantilaiset albumit Luokka:Vuoden 2017 albumit Luokka:Elektronisen musiikin albumit
Kauppapuistikko

Kauppapuistikko () on yksi Vaasan ydinkeskustan leveistä puistokaduista. Etelä–pohjoissuuntainen, noin puolentoista kilometrin mittainen katu katkeaa Vaasan kauppatorin kohdalla Vaasanpuistikon ja Hovioikeudenpuistikon välillä ja jatkuu taas torin toisella puolella. Katu alkaa pohjoisessa Rautatienkadusta ja päättyy valtatie 3:n eli kaupungista etelään johtavan moottoritien alkuun Hietalahdessa. Rautatienkadun ohella muut poikkikadut ovat Kirjastonkatu, Hietasaarenkatu ja Hovioikeudenpuistikko sekä torin eteläpuolisella osuudella Vaasanpuistikko, Rauhankatu, Ajurinkatu, Kasarminkatu, Kirvesmiehenkatu, Korsholmanpuistikko, Kellosepänkatu ja Tiilitehtaankatu. Vaasan kaupunginarkkitehti Carl Axel Setterbergin vuoden 1855 asemakaavaan suunnittelema viiden puistokadun kokonaisuus – Hovioikeudenpuistikko, Kauppapuistikko, Kirkkopuistikko, Korsholmanpuistikko ja Vaasanpuistikko – kuuluu Suomen valtakunnallisesti merkittäviin rakennettuihin kulttuuriympäristöihin.. Viitattu 1.10.2017. ==Merkittäviä rakennuksia== * Kauppapuistikko 2: Svenska handelshögskolan * Kauppapuistikko 3: kerrostalo, J. S. Sirén 1949 * Kauppapuistikko 4: entinen talouskoulu, Matti Visanti 1934 * Kauppapuistikko 6: (Hietasaarenkatu 15): kerrostalo, Sulo Kalliokoski 1963 * Kauppapuistikko 12: Hartmanin talo (Kauno S. Kallio 1913) * Kauppapuistikko 13 (Vaasanpuistikko 18): Halli Oy eli Askon talo, Viljo Revell 1939 * Kauppapuistikko 16: kerrostalo, Kurt Simberg 1962 * Kauppapuistikko 18 (Rauhankatu 15): ent. Iristalo, K J Ahlskog 1941 * Kauppapuistikko 20: kerrostalo, Kari Kyyhkynen 1976 * Kauppapuistikko 22: Kauppapuistikon kansakoulu, Bertel Jung ja Oscar Bomanson 1911–1913 * Kauppapuistikko 24 (Kasarminkatu 15): kerrostalo Erik Lindroos 1963 * Kauppapuistikko 27 (Kasarminkatu 14): kerrostalo, Aimo O. Aalto 1958 * Kauppapuistikko 28: kerrostalo, Wegelius & Kiili 1978 * Kauppapuistikko 29: kerrostalo, O Söderlund 1938 * Kauppapuistikko 30: kerrostalo, Gösta Bergman 1966 * Kauppapuistikko 32 (Korsholmanpuistikko 11): kerrostalo, Karl Erik Ivars 1969 * Kauppapuistikko 34 (Korsholmanpuistikko 12): kerrostalo, E Niemelä 1963 * Kauppapuistikko 35 (Korsholmanpuistikko 14): kerrostalo, L K Aarnio 1952 * Kauppapuistikko 37: kerrostalo, Kaj Englund 1959 * Kauppapuistikko 38: kerrostalo, Keijo Petäjä 1963 * Kauppapuistikko 39 (Kellosepänkatu 2): kerrostalo, Gösta Bergman * Kauppapuistikko 40 (Tiilitehtaankatu 11): kerrostalo ja matala liikerakennus, Olli Vaahtera 1963 * Kauppapuistikko 43–45: kerrostalot, Eeli Marttunen 1980 * Kauppapuistikko 44: kerrostalo, Eeli Marttunen 1966 * Kauppapuistikko 46: kerrostalo, Kaj Englund 1955 * Kauppapuistikko 48: tornitaloryhmä, Niilo Kostiainen 1959 ==Lähteet== Luokka:Vaasan kadut Luokka:Valtakunnallisesti merkittävät rakennetut kulttuuriympäristöt Suomessa
Juhani Kähärä

Juhani Samuel Kähärä (s. 13. toukokuuta 1989 Kauhajoki) on espoolainen poliitikko ja Liberaalipuolue – Vapaus valita -puolueen entinen puheenjohtaja. Kähärä toimi Liberaalipuolueen puheenjohtajana puolueen perustamisesta asti kunnes luopui puheenjohtajuudesta helmikuussa 2019 henkilökohtaisiin syihin vedoten. Kähärä valittiin 340 äänellä Espoon kaupunginvaltuustoon vuoden 2017 kuntavaaleissa. Koulutukseltaan Kähärä on bioinformaatioteknologian diplomi- insinööri. ==Lähteet== Luokka:Suomalaiset liberaalit poliitikot Luokka:Liberaalipuolueen puheenjohtajat Luokka:Suomalaiset insinöörit Luokka:Vuonna 1989 syntyneet Luokka:Elävät henkilöt
Sarpiot

Sarpiot eli kiehkurasarpiot (Alisma) on kasvisuku sarpiokasvien heimossa ja sarpiokasvien tyyppisuku. Siihen kuuluu kymmenen lajia ja joitain lajiristeymiä. == Sarpiolajeja == * heinäsarpio (Alisma gramineum) * suikeasarpio (Alisma lanceolatum) * ratamosarpio (Alisma plantago-aquatica) * lännensarpio (Alisma subcordatum) * upossarpio (Alisma wahlenbergii) Pohjoismaissa kasvavat neljä lajia, heinä-, suikea-, ratamo- ja upossarpio, ovat pystykasvuisia ilmaversoisia vesikasveja tai uposkasveja. Ratamosarpio on yleinen, muut lajit harvinaisia. Suomessa esiintyy ratamo- ja upossarpio, joista jälkimmäinen on sekä kansallisesti että kansainvälisesti uhanalainen laji. == Lähteet == == Aiheesta muualla == * Finto: Kassu – Kasvien suomenkieliset nimet: Sarpiot (Alisma) * Suomen Lajitietokeskus: Sarpiot (kiehkurasarpiot) – Alisma *ITIS: Alisma *United States Department of Agriculture (USDA): Alisma *Flora of China: Alisma Luokka:Sarpiokasvit
Kotapähkinät

Kotapähkinät (Staphylea) on kasvisuku kotapähkinäkasvien heimossa ja kotapähkinäkasvien tyyppisuku. Siihen kuuluu 24 lajia. Kotapähkinöiden tyyppilaji on euroopankotapähkinä (Staphylea pinnata), joka kasvaa luonnonvaraisena Keski-Euroopassa, Etelä-Euroopassa ja Lähi-idässä.The Euro+Med PlantBase – the information resource for Euro-Mediterranean plant diversity. Viitattu 1.10.2017. == Kotapähkinälajeja == * japaninkotapähkinä (Staphylea bumalda) * kaukasiankotapähkinä (Staphylea colchica) * idänkotapähkinä (Staphylea japonica) * euroopankotapähkinä (Staphylea pinnata) * amerikankotapähkinä (Staphylea trifolia) == Lähteet == == Aiheesta muualla == * Suomen Lajitietokeskus: Kotapähkinät (Staphylea) * Finto: Kassu – Kasvien suomenkieliset nimet: Kotapähkinät (Staphylea) * ITIS: Staphylea * United States Department of Agriculture (USDA): Staphylea * Flora of China: Staphylea Luokka:Kotapähkinäkasvit
Sisyfoksen myytti

Sisyfoksen myytti () on vuonna 1942 julkaistu Albert Camus'n essee. Esseessä Camus esittelee absurdin filosofiansa: ihminen on tuomittu etsimään tuloksetta merkitystä, yhtenäisyyttä ja selkeyttä maailmassa, jota on mahdotonta ymmärtää. Tämän jälkeen Camus hahmottelee useita lähestymistapoja absurdiin elämään. == Aiheesta muualla == * Albert Camus: The Myth of Sisyphus Luokka:Ranskalaiset kirjat Luokka:Vuoden 1942 kirjat
Ulrich von Jungingen

Ulrich von Jungingen (n. 1360 – 15. heinäkuuta 1410) oli Saksalaisen ritarikunnan suurmestari vuosina 1407–1410. Hän sai surmansa Puolan ja Liettuan joukkoja vastaan käydyssä Tannenbergin taistelussa. ==Elämäkerta== thumb|vasen|Ulrich von Jungingen, yksityiskohta Jan Matejkon maalauksesta. Ulrich von Jungingen syntyi vuoden 1360 paikkeilla Svaabiassa ritarilliseen sukuun liittyen Saksalaiseen ritarikuntaan yhdessä veljensä Konradin kanssa. Ulrich toimi eri tehtävissä Preussissa vuodesta 1383 lähtien, kunnes hänestä tuli ritarikunnan marsalkka vuonna 1404. Ulrichin veljestä Konradista tuli ritarikunnan suurmestari ja hänen kuoltuaan Ulrichista tuli hänen seuraajansa 26. kesäkuuta 1407. Uuden suurmestarin suurin haaste oli ritarikunnan aseman vakiinnuttaminen Samogitiassa, jonka ritarikunta oli saanut Liettualta Sallinwenderin sopimuksella vuonna 1398. Ennen tämän tavoitteen toteutumista Samogitiassa syttyi vuonna 1409 kapina Liettuan suuriruhtinas Vytautas tukemana. Samaan aikaan Puolan kuningaskunta ei suostunut takaamaan rauhaa ritarikunnan kanssa ja Ulrich päätti vastata uhkaan hyökkäämällä Puolaan. Ritarikunta aloitti sotaretkensä Puolaan kesän 1409 lopulla ja hyökkäys näytti aluksi sujuvan vaikeuksitta. Sotaretki johti yhdeksän kuukauden aselepoon, jonka päätyttyä sotatoimet jatkuivat jälleen. Puolan kuningas Vladislav II Jagello oli tällä välin liittoutunut Liettuan Vytautasin kanssa ritarikunta vastaan. Ulrich ei puolestaan saanut toivomaansa apua Unkarin ja Böömin kuninkailta Sigismundilta ja Wenzeliltä. 15. heinäkuuta 1410 ritarikunnan joukot ottivat yhteen puolalaisten ja liettualaisten joukkojen kanssa Tannenbergin taistelussa. Taistelu päättyi ritarikunnan historian raskaimpaan tappioon. Surmansa sai 200 ritarin lisäksi Ulrich, jonka ruumis siirrettiin myöhemmin taistelukentältä Pyhän Annan kappeliin Marienburgiin, eli nykyiseen Malborkiin. ==Lähteet== Luokka:Saksalaisen ritarikunnan suurmestarit Luokka:Vuonna 1360 syntyneet Luokka:Vuonna 1410 kuolleet
Lars Johan Hammarén

Lars Johan Hammarén (2. lokakuuta 1833 Loimaa – 21. elokuuta 1906 Tampere) oli suomalainen Tampereella vaikuttanut tukkukauppias, teollisuusmies, valtiopäivämies ja kauppaneuvos (1880). Hammarén tuli nuorena miehenä Tampereelle kauppias Hildenin palvelukseen. Hän perusti vuonna 1861 oman kauppaliikkeen yhdessä kauppias Laurénin kanssa. Vuonna 1870 hän ryhtyi Hammarén & Co:n osakkaaksi yhdessä tamperelaisten kauppiaiden Gustaf Oskar Sumeliuksen ja August Nybergin kanssa. Tämä toiminimi osti Kyröskosken rannalla sijainneen puuvillakutomon ja rakensi tilalle 1872 puuhiomon ja 1878 paperitehtaan. Nybergin kuoltua 1889 Hammarén ja Sumelius omistivat yrityksen puoliksi.Metsäliiton Selluloosa Oy Äänekosken tehtaat (Elinkeinoelämän Keskusarkisto) Vuonna 1896 Hammarén, hänen poikansa johtaja Edvin Hammarén (1873–1927) ja Kyröskosken puuhiomon ja paperitehtaan isännöitsijä, insinööri Johan Erland Hammarén perustivat Äänekoski Oy:n joka rakennutti 1897–1899 Äänekoskelle sahan, puuhiomon ja kartonkitehtaan. Vuonna 1897 tämän yhtiön osakkaaksi tuli myös Gustaf Oscar Sumeliuksen poika, vuorineuvos Gösta Sumelius. Edvin Hammarén toimi Äänekosken tehtaiden isännöitsijänä ja Johan Erland Hammarén oli tehtaan johtajana vuoteen 1905 saakka.Ylioppilasmatrikkeli 1853–1899 : Johan Edvin Hammarén Hammarén oli vuonna 1868 perustetun Tampereen Säästöpankin johtokunnan jäsenenä ja puheenjohtajana 38 vuoden ajan. Hän oli porvarissäädyssä Tampereen edustaja valtiopäivillä 1872, 1877–1878, 1882 ja 1885. Hammarén kuului vuoden 1899 suureen lähetystöön Tampereen edustajana.Päiviö Tommila: Suuri adressi, s. 312. WSOY, 1999. Hän oli myös Tampereen kaupunginvaltuuston jäsenenä ja toimi toistakymmentä vuotta valtuuston puheenjohtajana vuoteen 1890 saakka. Hammarén vaikutti muun muassa Kyttälän alueen liittämiseen Tampereen kaupunkiin 1877. Lars Johan Hammarén oli naimisissa Finlaysonin puuvillatehtaan englantilaissyntyisen kankurimestari John Sharplesin (k. 1876) tyttären Lucy Emma Sharplesin kanssa.Sami Kaisko (Koskinen) : Tehtaanmestareista kulkukauppiaisiin. Tampereen ulkomaalainen väestö ja sen vaikutus kaupungissa 1800-luvun jälkimmäisellä puoliskolla, Suomen historian pro gradu -tutkielma, Historiatieteen laitos, Tampereen yliopisto, Tampere 2012, sivu 66 Lars Johan Hammarénin mukaan on nimetty Tampereen Tullin alueella sijaitseva Hammareninkatu.Tiedätkö, missä sijaitsevat nämä ihmisen mukaan nimetyt Tampereen kadut?, Aamulehti 9.4.2016 == Lähteet == == Aiheesta muualla == * Lars Johan Hammarénin elämäkerta Kansallisbiografiassa Luokka:Suomalaiset elinkeinoelämän vaikuttajat Luokka:kauppaneuvokset Luokka:Suomen suuriruhtinaskunnan porvarissäädyn valtiopäivämiehet Luokka:Tampereen kaupunginvaltuutetut Luokka:Vuonna 1833 syntyneet Luokka:Vuonna 1906 kuolleet
Kielopuut

Kielopuut (Pittosporum) on kasvisuku kielopuukasvien heimossa ja kielopuukasvien tyyppisuku. Siihen kuuluu 227 lajia. Madeiralla kasvava madeirankielopuu (Pittosporum coriaceum) on Euroopassa ainoa alkuperäisenä kasvava laji.The Euro+Med PlantBase – the information resource for Euro- Mediterranean plant diversity. Viitattu 1.10.2017. Muita kielopuita esiintyy Afrikasta Aasiaan, Australiaan ja Oseaniaan. == Kielopuulajeja == * kirjokielopuu (Pittosporum bicolor) * madeirankielopuu (Pittosporum coriaceum) * purppurakielopuu (Pittosporum crassifolium) * tähtikielopuu (Pittosporum eugenioides) * poimukielopuu (Pittosporum tenuifolium) * kiiltokielopuu (Pittosporum tobira) * aaltokielopuu (Pittosporum undulatum) Monia suvun lajeja käytetään huonekasveina. == Lähteet == == Aiheesta muualla == * Finto: Kassu – Kasvien suomenkieliset nimet: Kielopuut (Pittosporum) * Suomen Lajitietokeskus: Kielopuut – Pittosporum * Integrated Taxonomic Information System (ITIS): Pittosporum * United States Department of Agriculture (USDA): Pittosporum * Flora of China: Pittosporum Luokka:Kielopuukasvit
Ernst I (Saksi-Coburg-Gotha)

Ernst I (2. tammikuuta 1784 Coburg – 29. tammikuuta 1844 Gotha) oli Saksi- Coburg-Gothan ensimmäinen herttua vuosina 1826–1844 ja sitä ennen Saksi- Coburg-Saalfeldin herttua vuosina 1806–1826 (nimellä Ernst III).Ernest I Encyclopædia Britannica Online Academic Edition. Viitattu 18.8.2024. Ernst tuli Saksi-Coburg-Saalfeldin herttuaksi isänsä Fransin kuoltua vuonna 1806. Herttuakunta joutui samana vuonna Napoleonin armeijan miehittämäksi, mutta sai suvereeniutensa takaisin vuoden 1807 Tilsitin rauhassa. Ernst liittyi vuoden 1813 Leipzigin taistelun jälkeen uudelleen Napoleonin vastaiseen liittoon.Nordisk familjebok (1907), s. 831 Runeberg.org. Viitattu 1.10.2017. Hän komensi Saksin V armeijakuntaa ja saartoi ranskalaiset Mainzissa. Vuoden 1815 Wienin kongressissa hänelle annettiin Lichtenbergin ruhtinaskunta, jonka hän vuonna 1834 myi Preussille. Hän antoi vuonna 1821 herttuakunnalleen perustuslain. Saksi-Gotha-Altenburgin herttua Fredrik IV kuoli vuonna 1825 ilman perillistä, ja seuraavana vuonna Ernst sai isännättömän herttuakunnan jaossa Saksi-Gothan luovuttuaan vastineeksi Saksi-Saalfeldin alueesta. Hänestä tuli näin Saksi-Coburg-Gothan yhteinen herttua nimellä Ernst I. Ernst I:n ensimmäinen puoliso oli Saksi-Gothan herttuatar Louise vuosina 1817–1826, mutta liittoi päättyi eroon. Toisena puolisona oli vuodesta 1832 Württembergin prinsessa Maria. Ernst I:n seuraajaksi tuli hänen vanhin poikansa Ernst II. Nuorempi poika Albert avioitui Ernstin sisaren Viktorian tyttären, Ison- Britannian kuningatar Viktorian kanssa, ja Albertista polveutuvat Ison- Britannian myöhemmät hallitsijat. Ernstin veli oli Belgian kuninkaaksi vuonna 1831 tullut Leopold I. ==Lähteet== ==Aiheesta muualla== Luokka:Hallitsijat Luokka:Vuonna 1784 syntyneet Luokka:Vuonna 1844 kuolleet
Meeliat

Meeliat (Melia) on kasvisuku mahonkikasvien heimossa ja mahonkikasvien tyyppisuku. Siihen kuuluu kolme lajia. Meelioiden tyyppilaji on Itä-Aasiassa ja Australiassa alkuperäinen meelia (Melia azedarach). Muut lajit ovat Melia dubia ja Melia volkensii. == Lähteet == == Aiheesta muualla == * Finto: Kassu – Kasvien suomenkieliset nimet: Meeliat (Melia) * Suomen Lajitietokeskus: Meeliat – Melia * Integrated Taxonomic Information System (ITIS): Melia * United States Department of Agriculture (USDA): Melia * Flora of China: Melia Luokka:Mahonkikasvit
Waiting for the Sirens’ Call

__NOTOC__ Waiting for the Sirens’ Call on englantilaisen synthpop-yhtye New Orderin kahdeksas studioalbumi, joka julkaisi London Records 28. maaliskuuta 2005. == Kappaleet == # # # # # # # # # # # === Yhdysvaltojen bonuskappale === # * === Japanin bonuskappaleet === # * # # == Arvostelut == * NME: 6/10 WaybackMachine: NME: Waiting for the Sirens' Call -levyarvio * Pitchfork: 7.9/10 Pitchfork: Waiting for the Sirens' Call -levyarvio * Rolling Stones: WaybackMachine: Rolling Stones: Waiting for the Sirens’ Call -levyarvio * Soundi: == Lähteet == == Aiheesta muualla == * Waiting for the Sirens Call discogs-com -sivustolla Luokka:New Orderin albumit Luokka:Brittiläiset elektronisen musiikin albumit Luokka:Brittiläiset synthpop-albumit Luokka:Vuoden 2005 albumit
Mar-a-Lago

Mar-a-Lago on kartanorakennus, joka valmistui vuosina 1924–1927. Se sijaitsee Palm Beachissa Floridassa. Kartanossa on 58 makuuhuonetta, 33 kylpyhuonetta, kaksi isoa ulkouima-allasta, 12 takkaa ja kolme pommisuojaa. Yhdysvaltain presidentti Donald Trump asuu Mar-a-Lagossa vaimonsa Melania Trumpin kanssa. Kartanossa toimii Trumpin omistama yksityisklubi, jonka 500 jäsentä saavat vierailla alueella. Kartanon rakennutti seurapiirihenkilö Marjorie Merriweather Post, jonka isä oli rikastunut myymällä aamiaismuroja. Kartanon espanjankielinen nimi Mar-a-Lago tarkoittaa mereltä järvelle. Kartanon tilukset ulottuvat Palm Beachin yli Atlantin valtamereltä Lake Worthin laguunille. Post vietti vuosikymmenien ajan talvensa Mar-a-Lagossa, jossa hän tuli tunnetuksi railakkaana juhlien järjestäjänä. Post kuoli vuonna 1973, ja kartano siirtyi testamentilla Yhdysvaltain liittovaltiolle. Sen ylläpito osoittautui niin kalliiksi, että valtio antoi kartanon Postin säätiölle vuonna 1981. Liikemies Donald Trump osti rakennuksen, vajaan seitsemän hehtaarin tontin ja antiikkikalusteet kahdeksalla miljoonalla dollarilla vuonna 1985. Hän rakennutti kartanon kylkeen tanssiaissalin 40 miljoonalla dollarilla. Hän perusti rakennukseen kylpylän ja yksityisen golfklubin 1995. Trump jatkoi kartanossa lomailua presidentiksi tultuaankin, ja syksyllä 2019 Trump muutti ensisijaisen asuinpaikkansa Trump Towerista Mar-a-Lagoon. Trumpin presidenttikaudella kartanossa vieraili monia tärkeitä vieraita, muun muassa Kiinan presidentti Xi Jinping ja Japanin pääministeri Shinzō Abe. Kartano on ollut historiallinen maamerkki (National Register of Historic Places) vuodesta 1985 lähtien. ==Lähteet== == Aiheesta muualla == Luokka:Yhdysvaltain kartanot Luokka:Floridan rakennukset ja rakennelmat Luokka:National Register of Historic Places -kohteet Floridassa Luokka:Palm Beachin piirikunta Luokka:Donald Trump
Muskottipuut

Muskottipuut (Myristica) on kasvisuku muskottikasvien heimossa ja muskottikasvien tyyppisuku. Siihen kuuluu 172 hyväksyttyä lajia, joita kasvaa Aasian etelä- ja kaakkoisosassa ja Australiassa. Lajeista tunnetuimpia on maustekasvina käytetty muskottipuu (Myristica fragrans). == Lähteet == == Aiheesta muualla == *Finto: Kassu – Kasvien suomenkieliset nimet: Muskottipuut (Myristica) *ITIS: Myristica *United States Department of Agriculture (USDA): Myristica *Flora of China: Myristica
San Pellegrino Terme

San Pellegrino Terme on kunta Pohjois-Italiassa Bergamon maakunnassa Lombardian alueella. Se sijaitsee noin 20 kilometriä Bergamosta pohjoiseen Brembojoen rannalla. San Pellegrino Terme on kylpyläkaupunki, jonka perinteet ulottuvat keskiajalle saakka. Kylpylän kukoistuskausi alkoi 1800-luvun loppupuolella, ja se jatkui voimakkaana 1900-luvun alun Belle Epoque -aikakaudella. 1900-luvun alussa kylpylän viereen rakennettiin kasino ja joen vastarannalle hotelli Grand Hotel. Samoihin aikoihin kaupungissa aloitti toimintansa S. Pellegrinon kivennäisvesitehdas.Kunnan historia Tiedosto:Terme_di_San_Pellegrino.jpg|Kylpylä Tiedosto:Casinò_di_San_Pellegrino.jpg|Kasino Tiedosto:San Pellegrino Terme - panorama.jpg|Grand Hotel Tiedosto:San Pelligrino - 1L bottle (cropped).JPG|S. Pellegrino kivennäisvesipullo ==Lähteet== ==Aiheesta muualla== Luokka:Bergamon maakunnan kunnat
Punamangrovepuut

Punamangrovepuut eli punamangrovet eli mangrovepuut (Rhizophora) on kasvisuku mangrovepuukasvien heimossa ja mangrovepuukasvien tyyppisuku. Siihen kuuluu kuusi lajia ja lisäksi viisi risteymälajia. Niitä esiintyy Amerikassa, Afrikassa, Aasiassa, Australiassa ja Oseaniassa lämpimällä vyöhykkeellä. Punamangrovepuiden tyyppilaji on atlantinpunamangrovepuu (Rhizophora mangle), jota esiintyy Amerikassa ja Länsi-Afrikassa. == Lajeja ja risteymiä == Lajit: * Rhizophora apiculata * atlantinpunamangrovepuu eli atlantinpunamangrove (Rhizophora mangle) * otapunamangrove (Rhizophora mucronata) * Rhizophora racemosa * Rhizophora samoensis * Rhizophora stylosa Risteymiä: * Rhizophora × annamalayana * Rhizophora × harrisonii * Rhizophora × lamarckii * Rhizophora × selala * Rhizophora × tomlinsonii == Lähteet == * Suomen Lajitietokeskus: Punamangrovepuut – Rhizophora (suvun nimen lähde.) Viitattu 11.11.2022. === Viitteet === == Aiheesta muualla == * Finto, Kassu – Kasvien suomenkieliset nimet: Punamangrove(puut) (Rhizophora) * ITIS: Rhizophora * United States Department of Agriculture (USDA): Rhizophora * Flora of China: Rhizophora * Pherobase: Floral volatiles of Genus Rhizophora Luokka:Mangrovepuukasvit
Storaksit

Storaksit (Styrax) on kasvisuku storaksikasvien heimossa ja storaksikasvien tyyppisuku. Siihen kuuluu 129 lajia, joita esiintyy Amerikassa, Itä-Aasiassa ja Välimeren alueen itäosassa. Storaksien tyyppilaji on lääkekasvina käytetty rohtostoraksi (Styrax officinalis). Laji on myös ainoa Euroopassa esiintyvä storaksi, jota kasvaa Välimeren alueella Italiasta Kreikkaan. == Lajeja == * hartsistoraksi (Styrax benzoin) * kultastoraksi eli kiinanstoraksi (Styrax hemsleyanus) * japaninstoraksi (Styrax japonicus) * tuoksustoraksi (Styrax obassia) * rohtostoraksi (Styrax officinalis) * tonkininstoraksi (Styrax tonkinensis) == Lähteet == == Aiheesta muualla == * Suomen Lajitietokeskus: Storaksit – Styrax * Finto: Kassu – Kasvien suomenkieliset nimet: Storaksit (Styrax) * Global Biodiversity Information Facility (GBIF): Styrax * Integrated Taxonomic Information System (ITIS): Styrax * United States Department of Agriculture (USDA): Styrax * Flora of China: Styrax * UniProt: Taxonomy - Styrax *
Lyijykukat

Lyijykukat (Plumbago) on kasvisuku lyijykukkakasvien heimossa ja lyijykukkakasvien tyyppisuku. Siihen kuuluu 23 lajia. Lyijykukkien tyyppilaji on Etelä-Euroopassa kasvava euroopanlyijykukka (Plumbago europaea). == Lyijykukkalajeja == * Sinilyijykukka, kapinlyijykukka (Plumbago auriculata) * Euroopanlyijykukka (Plumbago europaea) * Punalyijykukka, mönjäkukka (Plumbago indica) * Vitilyijykukka (Plumbago zeylanica) == Lähteet == == Aiheesta muualla == * Finto: Kassu – Kasvien suomenkieliset nimet: Lyijykukat (Plumbago) * Integrated Taxonomic Information System (ITIS): Plumbago * UniProt: Taxonomy - Plumbago * United States Department of Agriculture (USDA): Plumbago * Flora of China: Plumbago * Global Biodiversity Information Facility (GBIF): Plumbago *
Forssan kehräämöalue

Forssan kehräämöalue on Forssan keskustassa sijaitseva kulttuuri- ja koulutuskeskus, joka on perustettu entisen Forssan puuvillatehtaan tiloihin. Alueella toimivat muun muassa Forssan museo, Forssan luontomuseo, kaupunginkirjasto, Lounais-Hämeen musiikkiopisto, Hämeen ammattikorkeakoulu, Wahren-opisto sekä lukuisia liikeyritykiä, kuten ravintoloita ja kahviloita. Kehräämöalue muodostaa noin kilometrin päässä sijaitsevan kutomon kanssa Forssan teollisuusyhdyskunnan, joka on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä. == Historia == Forssan puuvillatehdas sai alkunsa vuonna 1849, kun ruotsalainen liikemies Axel Wilhelm Wahren perusti kehräämön Loimijoen Kuhalankosken rannalle Tammelaan. Vuonna 1859 se yhdistyi lähistöllä toimineen kutomon kanssa Forssa Oy:ksi. Tehdasalueen rakennuksia suunnitteli Turun ja Porin läänin lääninarkkitehti Georg Theodor Chiewitz. Rakennuksista ovat säilyneet muun muassa kehräämö, jätekehräämö, paja, puusepänverstas, valimo, voimalaitos ja puuvillamakasiini. Kehräämön alueelle rakennettiin myös puisto, jonne sijoitettiin tehtaanjohtajien asunnot, koulu ja lääkärintalo. Puiston rakennuksia suunnitteli Chiewitzin lisäksi 1800-luvun jälkipuoliskolla myös arkkitehti Theodor Decker. Tehtaiden ympärille syntyneestä kylästä muodostettiin lopulta Forssan kauppala vuonna 1923, josta puolestaan tuli kaupunki 1964. Kehräämö lopetti toimintansa vuonna 1979, jonka jälkeen entisessä pumpulimakasiinissa aloitti Forssan museo jo vuotta myöhemmin. Myöhemmin alueelle on syntynyt myös lukuisia muita toimintoja. Nykyään alueella toimii mm. Hämeen ammattikorkeakoulu, kansalaisopisto (Wahren- opisto), päiväkoti, kirjasto ja keilahalli. == Lähteet == == Aiheesta muualla== Luokka:Suomen teollisuushistoria Luokka:Forssan kulttuuri Luokka:Valtakunnallisesti merkittävät rakennetut kulttuuriympäristöt Suomessa
Nukkumatit

Nukkumatit (Maranta) on kasvisuku marantakasvien heimossa ja marantakasvien tyyppisuku. Siihen kuuluu 39 lajia. Nukkumattien tyyppilaji on nuolijuuri (Maranta arundinacea), jota viljellään ravintokasvina varsinkin Karibianmeren saarilla. == Lajeja == * Nuolijuuri eli arrowjuuri (Maranta arundinacea) * Mukulanukkumatti (Maranta bicolor) * Paavonnukkumatti (Maranta leuconeura) == Lähteet == == Aiheesta muualla == * Finto: Kassu – Kasvien suomenkieliset nimet: Nukkumatit (Maranta) * Suomen Lajitietokeskus: Nukkumatit – Maranta * ITIS: Maranta * United States Department of Agriculture (USDA): Maranta * Flora of China: Maranta Luokka:Marantakasvit
Keisaripuut

Keisaripuut (Paulownia) on kasvisuku keisaripuukasvien (Paulowniaceae) heimossa ja sen tyyppisuku. Siihen kuuluu seitsemän lajia, joita esiintyy alkuperäisenä Itä-Aasiassa. Lajeista tunnetuimpia on laajalti koristepuuna viljelty, näyttävästi kukkiva huopakeisaripuu eli keisaripuu (Paulownia tomentosa). == Lähteet == == Aiheesta muualla == * Finto: Kassu – Kasvien suomenkieliset nimet: Keisaripuut (Paulownia) * Suomen Lajitietokeskus: Keisaripuut – Paulownia * United States Department of Agriculture (USDA): Paulownia * Flora of China: Paulownia Luokka:Lamiales Luokka:Puut
Kermesmarjat

Kermesmarjat (Phytolacca) on kasvisuku kermesmarjakasvien heimossa ja kermesmarjakasvien tyyppisuku. Siihen kuuluu 26 lajia, joita esiintyy alkuperäisinä Amerikassa, Aasiassa ja Afrikassa, lisäksi viljelyperäisenä myös Euroopassa ja Australiassa. Kermesmarjojen tyyppilaji on pohjoisamerikkalainen lännenkermesmarja. == Kermesmarjalajeja == * idänkermesmarja (Phytolacca acinosa) * lännenkermesmarja (Phytolacca americana) * puukermesmarja eli kermespuu (Phytolacca dioica) * afrikankermesmarja (Phytolacca dodecandra) Eräitä kermesmarjoja viljellään monivuotisina koristekasveina. == Lähteet == == Aiheesta muualla == * Finto: Kassu – Kasvien suomenkieliset nimet: Kermesmarjat (Phytolacca) * Suomen Lajitietokeskus: Kermesmarjat – Phytolacca * ITIS: Phytolacca * United States Department of Agriculture (USDA): Phytolacca * Flora of China: Phytolacca
Uuvanat

Uuvanat (Diapensia) on kasvisuku uuvanakasvien heimossa ja uuvanakasvien tyyppisuku. Uuvanoihin kuuluu kuusi lajia. Suvun tyyppilaji on uuvana (Diapensia lapponica), joka on ainoa suomeksi nimetty laji ja ainoa, joka esiintyy Euroopassa. Uuvana on arktinen varpukasvi, joka kasvaa hyvin matalana patjamaisesti. Sillä on sirkumpolaarinen levinneisyys Euraasiassa ja Pohjois- Amerikassa. Suomessa uuvana kasvaa yleisenä aivan pohjoisimman Lapin tuntureilla.Den virtuella floran: Fjällgröna (Diapensia lapponica) Kolme uuvanalajia esiintyy Kiinassa ja naapurimaissa.Flora of China: Diapensia Viitattu 3.10.2017. Diapensia obovata esiintyy Itä-Siperiasta Alaskaan ja Luoteis-Kanadaan. == Lajit == Uuvanoihin kuuluu kuusi lajia: * Diapensia albida * Diapensia himalaica * uuvana eli lapinuuvana (Diapensia lapponica) * Diapensia obovata * Diapensia purpurea * Diapensia wardii == Lähteet == == Aiheesta muualla == * Suomen Lajitietokeskus: Uuvanat (Diapensia) * ITIS: Diapensia * United States Department of Agriculture (USDA): Diapensia Luokka:Uuvanakasvit
Päivikit

Päivikit (Aizoon) on kasvisuku päivikkikasvien heimossa. Se on yli 120 sukua käsittävän päivikkikasvien heimon tyyppisuku. Päivikkeihin kuuluu 41 lajia, jotka kasvavat alkuperäisenä Afrikassa ja Lounais-Aasiassa. == Lajeja == * Aizoon africanum * Aizoon asbestinum * tassupäivikki (Aizoon canariense) * Aizoon fruticosum * Aizoon giessii * Aizoon glinoides * espanjanpäivikki (Aizoon hispanicum → nykyisin Aizoanthemopsis hispanica omassa suvussa) * Aizoon karooicum * Aizoon neorigidum * Aizoon paniculatum * Aizoon rigidum * Aizoon sarmentosum * Aizoon schellenbergii * Aizoon secundum * Aizoon virgatum * Aizoon zeyheri == Lähteet == == Aiheesta muualla == * Finto: Kassu – Kasvien suomenkieliset nimet: Päivikit (Aizoon) Luokka:Päivikkikasvit
Tetijivin piiri

Tetijivin piiri () oli aluehallinnollinen piiri Ukrainan Kiovan alueen lounaisosassa. Ukrainan tilastokeskus arvioi piirin väkiluvuksi 31 914 (1.1.2017) Heinäkuun 2020 aluehallinnollisessa uudistuksessa Ukrainan piirien lukumäärää karsittiin voimakkaasti. Tällöin Tetijivin piirin alue liitettiin osaksi laajentunutta Bila Tserkvan piiriä. Piirin hallintokeskus oli Tetijivin kaupunki (Тетіїв, 13 268 as.). Se sijaitsee linnuntietä 135 kilometriä Kiovan keskustasta etelälounaaseen. Tetijiv mainitaan kirjallisissa lähteissä ensimmäisen kerran vuonna 1185, sai vuonna 1956 kaupunkityyppisen taajaman ja vuonna 1968 kaupungin aseman. Тетіївська Районна Адміністрація.JPG|Piirin hallintorakennus. Тетіївська міська рада.jpg|Tetijivin kaupunginvaltuuston rakennus. Лебединий заказник, Тетіїв.jpg| Suojelualue Lebedynyi ("Joutsen"). Тетіївська церква.JPG|Kirkko Tetijivissä. Польська капличка.jpg| Swieykowskien kappeli Tetijivissä. Дзвіницю зведено одночасно із храмом.jpg|Kellotapuli ja Pokrovan kirkko Skybyntsissä. Софіпіль.jpg|Pyhän Yrjön kirkko Sofipilin kylässä. Росішки.jpg| Arkkienkeli Mikaelin kirkko Rosiškin kylässä. Кошів, церква.JPG|Kirkko Košivin kylässä. == Lähteet == ==Aiheesta muualla== *Tetijiviin keskittynyt portaali (tetiev.net.ua) Luokka:Kiovan alueen entiset piirit
Papaijat

Papaijat (Carica) on kasvisuku papaijakasvien heimossa ja papaijakasvien tyyppisuku. Siihen kuuluu kolme lajia. Lajeista tunnetuimpia on taloudellisesti tärkeä tarhapapaija (Carica papaya), joka on kotoisin Väli- Amerikasta, mutta kasvia viljellään hedelmäpuuna ympäri trooppisen vyöhykkeen. == Papaijalajeja == * Carica aprica * Carica augusti * tarhapapaija (Carica papaya) * vuoristopapaija (Carica pubescens) → nykyisin vuorimito (Vasconcellea pubescens) * Carica × heilbornii (C. pentagona) → särmäpapaija (Vasconcellea × heilbornii) == Lähteet == == Aiheesta muualla == * Suomen Lajitietokeskus: Papaijat (Carica) * Finto: Kassu – Kasvien suomenkieliset nimet: Papaijat (Carica) * ITIS: Carica * United States Department of Agriculture (USDA): Carica * Flora of China: Carica * Pherobase: Floral volatiles of Genus Carica
Haminan raatihuone

Haminan raatihuone on vuonna 1798 valmistunut raatihuone, joka sijaitsee aivan Haminan ympyräasemakaavan keskustassa Raatihuoneentorilla. Sen nykyinen ulkoasu on peräisin 1840-luvulta. Haminan kaupunginvaltuusto kokoontuu rakennuksessa, mutta Haminan kaupungintalona on kuitenkin vuoden 2003 kuntaliitoksesta lähtien ollut Vehkalahden entinen kunnantalo osoitteessa Puistokatu 2. == Historia == Vuonna 1653 perustetun kaupungin ensimmäinen raatihuone sijaitsi torin pohjoisreunassa kaupunkialueen korkeimmalla kohdalla ja se mainitaan lähteissä ensimmäistä kertaa vuonna 1657. Rakennus paloi Ruotsin armeijan joukkojen vetäytyessä kaupungista Suuren pohjan sodan aikana 1712. Kaupungin uusi asemakaava syntyi Uudenkaupungin rauhan jälkeen 1720-luvulla, kun Hamina siirtyi Venäjälle muun Vanhan Suomen alueen mukana. Raatihuoneentorin ja raatihuoneen paikka säilyi samana myös uudessa ympyräasemakaavassa. Raatihuone toimi aluksi vuonna 1723 valmistuneessa maaherrantalossa, joka oli rakennettu suoraan vanhan raatihuoneen perustuksille. Maaherrantalo tuhoutui 26. kesäkuuta 1742, kun koko kaupunki poltettiin ruotsalaisten perääntyessä. Alun perin barokkityyliseksi rakennettu raatihuonen vaurioitui vuoden 1821 kaupunkipalossa, jossa tuhoutuivat kaikki kaupungin kirkot. Tämän vuoksi rakennus luovutettiin väliaikaisesti ruotsalaiselle seurakunnalle ja hieman myöhemmin ortodoksiselle seurakunnalle, jotka käyttivät sitä kirkkona. Tässä yhteydessä tornia muutettiin ja sinne sijoitettiin kirkonkellot. Raatihuone toimi kirkkona Haminan kirkon valmistumiseen vuoteen 1837 saakka. Se vaurioitui uudelleen pahoin 22. toukokuuta 1840 raivonneessa kaupunkipalossa. Tämän jälkeen se korjattiin nykyiseen empiretyyliinsä arkkitehti Carl Ludvig Engelin piirustusten mukaan. == Lähteet == Luokka:Suomen raatihuoneet Luokka:Haminan rakennukset ja rakennelmat Luokka:Suomen 1700-luvulla rakennetut rakennukset ja rakennelmat
Hoikkapuikot

Hoikkapuikot (Apocynum) on kasvisuku oleanterikasvien heimossaSuomen Lajitietokeskus: Hoikkapuikot – Apocynum Viitattu 22.3.2021. ja oleanterikasvien tyyppisuku heimon noin 400 suvusta. Siihen kuuluu neljä lajia.Plants of the World Online: Apocynum L. Viitattu 22.3.2021. Suvun tyyppilaji on kuituhoikkapuikko (Apocynum cannabinum), joka esiintyy laajasti Pohjois-Amerikassa Meksikosta Yhdysvaltoihin ja pohjoiseen Kanadaan. Laji Apocynum venetum esiintyy Aasiassa ja myös joissain Euroopan maissa. == Lajit == * kuismahoikkapuikko (Apocynum androsaemifolium) * kuituhoikkapuikko (Apocynum cannabinum) * Apocynum pictum * Apocynum venetum == Lähteet == Luokka:Oleanterikasvit
Rokytnen piiri

Rokytnen piiri () oli yksi Ukrainan Kiovan alueen hallinnollisista piireistä. Se yhdistettiin heinäkuun 2020 aluehallinnollisessa uudistuksessa osaksi aiempaa suurempaa Bila Tserkvan piiriä. Ukrainan tilastokeskus arvioi Rokytnen piirin väkiluvuksi 26 994 (1.1.2017). Piirin hallintokeskus on Rokytnen kaupunkityyppinen taajama (Рокитне, 11 154 as., 2017). Se sijaitsee linnuntietä 85 kilometriä Kiovan keskustasta etelään. Церква Різдва Богородиці Рокитне.jpg| Jumalanäidille pyhitetty kirkko (rak. 1897-1901) Rokytnen taajamassa. Миколаївська церква у с. Синява Рокитнянського р-ну. 1730 р.jpg|Kirkko Synjavan kylässä. == Lähteet == ==Aiheesta muualla== Luokka:Kiovan alueen entiset piirit
Puerto Rondón

Puerto Rondón on Kolumbian kunta, joka sijaitsee Orinoquian tasangoilla (Los Llanos), Araucan departementissa. Alueen läpi virtaa myös ajoittain tulvia aiheuttava Casanarejoki, joka on yksi Orinocon sivujoista. Departementin pääkaupunki Arauca sijaitsee 230 kilometrin päässä. Lähellä sijaitsevia kuntia ovat Arauquita, Cravo Norte ja Tame. Casanaren departementti sijaitsee etelässä. Kunnassa asuu hieman yli 3800 asukasta. Enemmistö on nuorta ikäpolvea. Valtaosa Puerto Rondón asukkaista on miehiä. == Historia == Puerto Rondón perustettiin vuonna 1921. Sen perusti venezuelalainen Luis Felipe Hernández. Varsinaiset kunnan oikeudet se sai vuonna 1987. == Talous == Puerto Rondón pääelinkeino (noin 90 % kunnan taloudesta) perustuu karjatalouteen. == Ilmasto == Ilmasto kuuluu trooppiseen vyöhykkeeseen. Keskilämpötila on noin 26 astetta. Vuosittain sataa runsaasti. Vuosittainen sademäärä on 2202 millimetriä. == Nähtävyydet == Puerto Rondónissa vietetään tammikuussa ”kesän festivaalia” joen pinnan ollessa alhaalla. Kesäkuussa vietetään joropo- musiikkifestivaalia alueellisen kulttuurin säilyttämisen hengessä, jolloin siellä voi nähdä erilaisia tansseja joropon tahdissa. == Lähteet == == Aiheesta muualla == Luokka:Araucan kunnat
Amaryllis (suku)

Amaryllis on kasvisuku narsissikasvien heimossa ja narsissikasvien tyyppisuku. Siihen kuuluu kaksi lajia. Suvun lajeista tunnetumpi on tyyppilaji, amaryllis eli aitoamaryllis (Amaryllis belladonna), joka on huonekasvina viljelty Etelä- Afrikassa luontaisesti kasvava sipulikasvi. Amaryllis sekoitetaan kasvikaupassa usein toiseen sukuun kuuluvien ritarinkukkien (Hippeastrum) kanssa. == Lähteet == == Aiheesta muualla == * Finto: Kassu – Kasvien suomenkieliset nimet: Amaryllis * ITIS: Amaryllis * United States Department of Agriculture (USDA): Amaryllis Luokka:Narsissikasvit
Aguazul

Aguazul on kunta, joka sijaitsee Casanaren departementissa Kolumbiassa. Maastolle ovat tyypillisiä laajat tasankoalueet. Lähellä sijaitsee myös Andien itäinen vuorijono. Naapurikuntia ovat Pajaríto, Recetor, Maní ja Tauramena. Departamentin pääkaupunkiin, Yopaliin on matkaa 27 kilometriä. Kunnassa on noin 33 000 asukasta, joista enemmistö on miehiä. Lapset ja nuoret muodostavat valtaosan kunnan ikäjakaumasta. == Historia == Aguazul perustettiin vuonna 1954. Se sai nimensä Únetejoen sinisen värin mukaan. Kunnan ensimmäiset nimet olivat Zapatosa ja myöhemmin Sevilla. La Violencian ajan väkivaltaisuudet raunioittivat kunnan vuonna 1948. == Talous == Kunnan pääelinkeinoja ovat maanviljely ja karjatalous. Aguazulissa viljellään riisiä, keittobanaania, maniokkia, palmuöljyä, kahvia, kaakaota ja maissia. Alueella on myös jonkin verran öljyntuotantoa. == Ilmasto == Aguazul kuuluu trooppiseen vyöhykkeeseen. Keskilämpötila on 26 astetta. Lyhyitä kuivia kausia lukuun ottamatta alueella sataa runsaasti. Vuosittainen sademäärä on yli 3000 millimetriä. == Nähtävyydet == Kunnassa on useita kauniita luonnonkohteita, kuten esimerkiksi Cueva de los Achaguas ja Únetejoen varsi. Parque del Arroz on vapaajanviettopaikka, jossa järjestetään erilaisia tapahtumia. == Lähteet == Luokka:Casanaren kunnat
Chrony

Chrony on NTP-protokollan toteuttava ohjelmisto, joka on saatavilla Linuxille, FreeBSD:lle, NetBSD:lle, macOS:lle ja Solaris-käyttöjärjestelmälle. Ohjelma tukee NTP-protokollan versiota 4 (NTPv4, ). Chrony ei perustu ntpd:n ohjelmakoodiin vaan on tyhjästä luotu toteutus. Chronyn on alun perin kehittänyt Richard Curnow ja sitä ylläpitää Miroslav Lichvar. Ohjelma pärjäsi hyvin CII:n auditoinnissa NTP-protokollan toteutuksien vertailussa. Chronyn toteutuksen on auditoinut myös Cure53. == Lähteet == Luokka:Ohjelmistot
Choe Je-u

Choe Je-u (McCune-Reischauer Ch'oe Cheu, 1824–1864) oli korealainen donghak- liikkeen perustaja. Donghak oli uskonnollinen liike, johon Choe lainasi piirteitä esimerkiksi kristinuskosta, taolaisuudesta ja kungfutselaisuudesta. Yhteis­kunnallisia uudistuksia ajanut liike joutui vainojen kohteeksi, ja Choe teloitettiin vuonna 1864. Donghak-liikkeen opit elävät yhä Koreassa harjoitetussa cheondogyo-uskossa. ==Elämäkerta== Choe Je-u syntyi vuonna 1824 ja kärsi avovaimon poikana aikansa yhteiskunnan sosiaalisesta hyljeksynnästä. Choe meni naimisiin vain 13-vuotiaana ulsanilaisen tytön kanssa. Neljä vuotta myöhemmin hänen isänsä kuoli ja Choe alkoi kuljeksia Korean maaseudulla kiinnostuen perinteisestä lääketieteestä, ennustamisesta ja noituudesta. Tarinan mukaan 5. huhtikuuta 1860 hän sai Sangjelta ilmestyksen, joka johti donghakin perustamiseen. Nimi donghak eli itäinen oppi oli vastakohta kristinuskolle, eli "läntiselle" opille. Uuteen uskontoonsa Choe lainasi piirteitä aikaisemmin tutkimistaan aatteista, kuten kungfutselaisuudesta, taolaisuudesta ja kristinuskosta. Choe oli huolestunut Korean tilanteesta tajuten maata uhkaavan sisäiset ja ulkoiset tekijät. Toinen oopiumisota oli tehnyt selväksi, kunka heikkoja Aasian maat olivat länsimaihin verrattuna. Sodan voittaneet Yhdistynyt kuningaskunta ja Ranska olivat pakottaneet Qing- dynastian Kiinan allekirjoittamaan Tianjinin rauhan. Choe uskoi uskonsa periaatteiden noudattamisen johtavan Korean sosiaalisen ja poliittisen epävakauden päättymiseen ja köyhän maaseutuväestön elinolosuhteiden parantumiseen. Hänen seuraajiensa usko perustui Choen kirjoituksille, kuten Tonggyǒng taejon ja Yongdam yusa. Donghak-liike kasvoi, ja vuonna 1863 sillä oli yli 3 000 seuraajaa ja 13 kokoontumispaikkaa. Yhteiskunnallisia uudistuksia ajanut liike herätti pelkoa valtiovallassa, ja Choe päätettiin pidättää. Pidätyssuunnitelmista tietoinen Choe opetti tietämänsä seuraajalleen Choe Sihyeongille heinäkuussa 1863, ja samana vuonna 20. marraskuuta Choe pidätettiin yhdessä 30 muun seuraajansa kanssa. Choeta syytettiin harhaopista, ja hänet teloitettiin maaliskuussa 1864. Donghak-liike säilyi Cheun kuoleman jälkeen, ja se vaikuttaa edelleen cheondogyo-uskossa, johon suuri osa alkuperäisistä donghak-liikkeen opinkappaleista lainattiin. ==Lähteet== Luokka:Korealaiset henkilöt Luokka:Uskontojen perustajat Luokka:Vuonna 1824 syntyneet Luokka:Vuonna 1864 kuolleet
Interton VC 4000

Interton VC 4000 on toisen sukupolven 8-bittinen pelikonsoli, jonka Interton julkaisi Saksassa vuonna 1978. Konsoli käytti pelimoduulia mediana. Konsoli käytti Signetics 2650A suoritinta ja siinä oli 4 kilotavua RAM-muistia. Konsolista on tehty myös useita kloonilaitteita. == Lähteet == == Aiheesta muualla== * ConsoleDatabase Luokka:Pelikonsolit
Signetics 2650

Signetics 2650 on Signeticsin NMOS-tekniikalla valmistama 8-bittinen mikroprosessori, joka julkaistiin vuonna 1975. Suorittimen rakenne seuraa läheisesti IBM 1130 minitietokoneessa käytettyä. Suorittimen osoiteväylä on 15-bittinen yhden bitin ollessa varattuna epäsuoraa osoitusta merkitsemään. Suorittimesta julkaistiin uudemmat versiot 2650A ja 2650B vuonna 1977, jolloin kellotaajuus nousi 1,25MHz:stä 2MHz:iin. Suoritinta käytettiin muun muassa eräissä pelikonsoleissa kuten Interton VC 4000 ja Arcadia 2001. == Lähteet == Luokka:Suorittimet
Pervez Hoodbhoy

Pervez Hoodbhoy on pakistanilainen ydinfysiikan professori Forman Christian yliopistossa. Hän on Pakistanissa tunnettu kansalaiskeskustelija ja kirjoittanut tieteen ja uskonnon välisestä suhteesta. Foreign Policy -lehti on valinnut hänet 100 vaikutusvaltaisimman ajattelijan joukkoon. ==Lähteet== Luokka:Pakistanilaiset fyysikot Luokka:Ydinfyysikot Luokka:Professorit Luokka:Syntymävuosi puuttuu Luokka:Elävät henkilöt